
VENDIM
Nr. 458, datë 31.7.2025

PËR DEKLARIMIN PASURI KULTURORE E PALUAJTSHME “ANSAMBËL ARKITEKTONIK URBAN” TË NJË ZONE NË QYTETIN E KONISPOLIT, PËRCAKTIMIN E ZONËS MBROJTËSE TË TIJ DHE MIRATIMIN E PLANIT PËR RUAJTJEN, MBROJTJEN DHE ADMINISTRIMIN E TYRE

Në mbështetje të nenit 100 të Kushtetutës, të shkronjave “a” e “ç”, të pikës 3, të nenit 9, të nënndarjes “ii”, të shkronjës “b”, të pikës 3, të nenit 53, të pikës 3, të nenit 62, dhe të pikës 1, të nenit 96, të ligjit nr. 27/2018, “Për trashëgiminë kulturore dhe muzetë”, të ndryshuar, me propozimin e ministrit të Ekonomisë, Kulturës dhe Inovacionit, Këshilli i Ministrave

VENDOSI:

1. Deklarimin pasuri kulturore e paluajtshme “Ansambël arkitektonik urban” të një zone në qytetin e Konispolit, sipas hartës dhe koordinatave në Kornizën Referuese Gjeodezike Shqiptare (KRGJSH), që i bashkëlidhen këtij vendimi.
2. Përcaktimin e zonës mbrojtëse të “Ansamblit arkitektonik urban” të një zone në qytetin e Konispolit, sipas hartës dhe koordinatave në Kornizën Referuese Gjeodezike Shqiptare (KRGJSH), që i bashkëlidhen këtij vendimi.
3. Miratimin e planit për ruajtjen, mbrojtjen dhe administrimin e këtyre zonave, sipas tekstit që i bashkëlidhet këtij vendimi.
4. Ngarkohet Autoriteti Shtetëror për Informacionin Gjeohapësinor për publikimin e hartave të “Ansamblit arkitektonik urban” të një zone të qytetit të Konispolit dhe zonës mbrojtëse në Gjeoportalin Kombëtar. 
5. Ngarkohet Agjencia Shtetërore e Kadastrës për regjistrimin e këtij vendimi, në përputhje me ligjin nr. 111/2018, “Për kadastrën”, dhe me aktet nënligjore në fuqi.
6. Ngarkohen Ministria e Ekonomisë, Kulturës dhe Inovacionit dhe Bashkia Konispol për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Belinda Balluku

PLANI
PËR RUAJTJEN, MBROJTJEN DHE ADMINISTRIMIN E “ANSAMBLIT ARKITEKTONIK URBAN”, DHE ZONA MBROJTËSE TË NJË ZONE NË QYTETIN E KONISPOLIT

Neni 1
Qëllimi

Ky plan përcakton rregullat, procedurat, autoritetet shtetërore përgjegjëse për ruajtjen, mbrojtjen dhe administrimin e “Ansamblit arkitektonik urban” dhe zonës mbrojtëse të një zone në qytetin e Konispolit, si dhe kufijtë e tyre. 

Neni 2
Objekti

Objekt i këtij plani është:
1. administrimi i “Ansamblit arkitektonik urban” dhe zonës mbrojtëse të një zone të qytetit të Konispolit, sipas hartës së zonifikimit, që i bashkëlidhet këtij plani, si pjesë integrale e tij. 
2. mbrojtja, konservimi dhe restaurimi i vlerave arkitektoniko-kulturore dhe vlerave të peizazhit të “Ansamblit arkitektonik urban” të një zone të qytetit të Konispolit.
3. mënyra e bashkëpunimit me njësitë e vetëqeverisjes vendore për administrimin, mbrojtjen dhe restaurimin e vlerave të trashëgimisë kulturore e të peizazhit të “Ansamblit arkitektonik urban” të një zone të qytetit të Konispolit dhe zonës mbrojtëse të tij. 

Neni 3
Hapësira urbane në mbrojtje

1. Hapësira urbane në mbrojtje të një zone të qytetit të Konispolit përbëhet nga:
a) ansambli arkitektonik urban;
b) zona mbrojtëse.
2. Brenda këtyre zonave të përcaktuara në pikën 1, të këtij neni, përfshihen pasuri kulturore, objekte shoqërore, banesa tradicionale të lidhura ngushtë me peizazhin urbanistiko-arkitektonik, historik, tradicional, zona të gjelbra, sheshe dhe rrjeti rrugor me prezencë kalldrëmi.
3. Plani i përgjithshëm vendor i Bashkisë Konispol merr parasysh kufijtë dhe kriteret e mbrojtjes së “Ansamblit arkitektonik urban” dhe zonës mbrojtëse të tij.
4. Organet e njësive të vetëqeverisjes vendore, në bashkëpunim me institucionet shtetërore të specializuara, sigurojnë ruajtjen dhe mbrojtjen e “Ansamblit arkitektonik urban” dhe zonës mbrojtëse përreth tij. 

Neni 4
“Ansambli arkitektonik urban” dhe kufijtë e tij

1. “Ansambli arkitektonik urban” i një zone të qytetit të Konispolit është hapësira urbane me vlera të rëndësishme urbanistiko-arkitekturore, që dokumenton rrugën e zhvillimit arkitektonik të qytetit dhe arritjet në arkitekturë e urbanistikë. 
2. Kufijtë e “Ansamblit arkitektonik urban” paraqiten në hartën e zonifikimit, e cila është pjesë përbërëse e këtij plani. Koordinatat në sistemin referues zyrtar-KRGJSH paraqiten në aneksin 1, që është pjesë përbërëse e këtij plani.

Neni 5
Zona mbrojtëse e “Ansambli arkitektonik urban” dhe kufijtë e tij

1. Zona mbrojtëse ruan vlera arkitektoniko-kulturore dhe të peizazhit, me të cilat plotëson dhe pasuron vlerat e ansambli arkitektonik urban e krijon një kalim gradual prej saj drejt pjesëve të lira të qytetit.
2. Kufijtë e zonës mbrojtëse paraqiten në hartën e zonifikimit, e cila është pjesë përbërëse e këtij plani. Koordinatat në sistemin referues zyrtar-KRGJSH paraqiten në aneksin 2, që është pjesë përbërëse e këtij plani.

Neni 6
Ndërhyrjet e lejuara në “Ansamblin arkitektonik urban”

1. Ndërhyrjet në “Ansamblin arkitektonik urban” kanë si qëllim ruajtjen dhe mbrojtjen e vlerave të trashëgimisë kulturore, historike, arkitektonike, urbanistike të një zone të qytetit të Konispolit.
2. Me qëllim ruajtjen e vlerave urbanistiko-arkitekturore të “Ansamblit arkitektonik urban”, brenda kësaj zone lejohen këto ndërhyrje: 
a) ndërhyrje sistematike mirëmbajtëse, konservuese, restauruese dhe rijetëzuese, sipas parimeve të konservimit të integruar;
b) ndërhyrjet restauruese që synojnë ruajtjen e hapësirave urbanistike-arkitekturore, rrjetit rrugor, duke mbajtur të pandryshuar konfiguracionin e truallit të hapësirave pushuese dhe të bimësisë tradicionale;
c) rikonstruksioni/rindërtimi duhet të integrohen në tërësinë arkitekturore të ansamblit apo të zonës, duke respektuar kompozimet dhe trajtimet e pamjeve të jashtme të ndërtimeve, duke mos tejkaluar lartësinë maksimale të tyre (2–3 kate) 10.5 (dhjetë pikë pesë) m deri në kornizën e çatisë. Këto ndërhyrje shoqërohen me studime arkitektoniko-urbanistike për evidentimin e vlerave të trashëgimisë kulturore brenda zonës;
ç) çatitë duhet të jenë katër ujëse, të kenë pjerrësi 25–30 gradë dhe të mbulohen me tjegulla vendi, ngjyrë të kuqe. Mbulesat e tjera, si soleta, llamarina, pllaka të ndryshme, si dhe tjegulla me ngjyrë tjetër janë të ndaluara; 
d) në rastet e fatkeqësive natyrore, të shembjeve ose djegies së objekteve me vlera të trashëgimisë kulturore, rikonstruksioni/rindërtimi mund të kryhet mbi strukturat ekzistuese, sipas formulimit kompozicional dhe arkitektonik të gjendjes para rrënimit, bazuar në dokumentacionin e qartë fotografik, grafik etj.
dh) ndërtimet e reja u nënshtrohen kritereve të përcaktuara në këtë plan. Leja e ndërtimit jepet në përputhje me legjislacionin në fuqi për planifikimin e zhvillimin e territorit dhe legjislacionin në fuqi për trashëgiminë kulturore.

Neni 7
Ndërhyrjet e lejuara në zonën mbrojtëse të “Ansamblit arkitektonik urban”

1. Ndërhyrjet e lejuara në zonën mbrojtëse janë:
a) ndërhyrje sistematike restauruese, konservuese e të mirëmbajtjes, përshtatje, rikonstruksione dhe ndërtime të reja për të rritur vlerat brenda saj dhe përmirësimin e kushteve të jetesës, të cilat duhet të jenë në harmoni me karakterin arkitektonik e urbanistik të zonës;
b) rijetëzime, me kusht që projekti i rijetëzimit të mos dëmtojë vlerën e pasurisë kulturore, sipas ligjit nr. 27/2018, “Për trashëgiminë kulturore dhe muzetë”, të ndryshuar; 
c) vendosja e strukturave të përkohshme, fiksimi i flamujve, vendosja e materialeve informuese dhe reklamuese, sipas nenit 101, të ligjit nr. 27/2018, “Për trashëgiminë kulturore dhe muzetë”, të ndryshuar.
2. Lartësia maksimale e ndërtimeve të reja apo rikonstruksioneve dhe përshtatjeve, përveç rasteve kur për to ka studime të veçanta, nuk duhet t’i kalojë 3-4 katet dhe lartësinë 12.5 m deri në kornizën e çatisë.
3. Kompozimi arkitektonik i ndërtesave duhet t’i përshtatet karakterit arkitektonik e dekorativ të arkitekturës tradicionale, duke përdorur stilizime të elementeve morfologjike të saj, të kompozimeve vëllimore, ngjyrave etj.
4. Çatitë duhet të jenë katër ujëse, të kenë pjerrësi 25-30 gradë dhe të mbulohen me tjegulla vendi ngjyrë të kuqe. Mbulesat e tjera, si llamarina, pllaka të ndryshme, si dhe tjegulla me ngjyrë tjetër janë të ndaluara.
5. Rrjeti rrugor ruhet në kompozimin, teknikën dhe formulimin e tij urbanistiko-arkitektonik.
6. Lejohet rikonstruksioni i rrjetit rrugor dhe shesheve për përmirësimin e kushteve të infrastrukturës apo për përmirësimin ose realizimin e linjave të reja të infrastrukturës mbi dhe nëntokësore, duke përdorur materiale, forma dhe teknika tradicionale.
7. Ndërhyrje të mobilimit urban, me vendosje mbi rrugë të stolave, ndriçuesve, koshave, vazove me lule ose elementeve të tjera të mobilimit urban, me kusht që të jenë pjesë e një projekti rikualifikimi të zonës, që parashikon vendosjen e elementeve, në harmoni me tipologjinë dhe vlerat tradicionale.
8. Ndërhyrje për modifikimin e gjurmës rrugore, e lidhur me nevojat për funksionim dhe përdorim sa më të mirë të zonës, brenda së cilës rruga ndodhet. Në rastet kur gjurma e rrugës, në të cilën ndërhyhet, shtrihet në disa zona, ndërhyrja i nënshtrohet kritereve të zonës me mbrojtje më të lartë.

Neni 8
Ndërhyrjet e lejuara në monumentet e kulturës 

1. Ndërhyrjet në monumentet e kulturës, të cilat ndodhen brenda “Ansamblit arkitektonik urban” të një zone të qytetit të Konispolit, kanë për qëllim ruajtjen dhe mbrojtjen e vlerave, për të cilën janë shpallur pasuri kulturore. 
2. Ndërhyrjet e lejuara janë:
a) ndërhyrje sistematike restauruese, konservuese dhe të mirëmbajtjes;
b) rijetëzime, me kusht që projekti i rijetëzimit të mos dëmtojë vlerën e pasurisë kulturore, sipas ligjit nr. 27/2018, “Për trashëgiminë kulturore dhe muzetë”, të ndryshuar;
c) vendosja e strukturave të përkohshme, fiksimi i flamujve, vendosja e materialeve informuese dhe reklamuese, sipas nenit 101, të ligjit nr. 27/2018, “Për trashëgiminë kulturore dhe muzetë”, të ndryshuar.

Neni 9
Ndërhyrjet e ndaluara në tërësinë e “Ansamblit arkitektonik urban” dhe zonës mbrojtëse të tij

1. Në hapësirën e ansamblit arkitektonik urban nuk lejohen:
a) instalime që paraqesin rreziqe ose janë të një natyre të rrezikshme, që mund t’u shkaktojnë dëme të rënda ose të pandreqshme për njerëzit, pasuritë kulturore, natyrën dhe peizazhin;
b) depo të të gjitha llojeve;
c) terrene kampingu (për rulo);
ç) terrene sportive (me sipërfaqe mbi 200 m2);
d) struktura industriale;
dh) gurore.
2. Në hapësirën e zonës mbrojtëse të ansamblit arkitektonik urban nuk lejohen:
a) depo të të gjitha llojeve;
b) struktura industriale;
c) guroret.
3. Ndërtimet pa leje, të ndodhura brenda territorit të “Ansamblit arkitektonik urban” të një zone të qytetit të Konispolit dhe zonës mbrojtëse të tij, trajtohen në përputhje me ligjin nr. 20/2020, “Për përfundimin e proceseve kalimtare të pronësisë në Republikën e Shqipërisë”, dhe aktet nënligjore në zbatim të tij. Shprehja e autoriteteve të trashëgimisë kulturore është kusht për përfundimin e procedurave të legalizimit për të gjitha rastet e specifikuara shprehimisht në ligj”. 

Neni 10
Objektet pa status, pjesë e ansamblit arkitektonik urban 

Objektet pa status, pjesë e “Ansamblit arkitektonik urban”, janë objekte të ndërtuara deri në miratimin e këtij plani, që me volumet dhe formulimin e tyre arkitekturor, nuk janë në harmoni me unitetin kompozicional të tij. 

Neni 11
Kriteret e projektimit për ndërhyrjet e lejuara në “Ansamblin arkitektonik urban” 
dhe në zonën mbrojtëse të tij

1. Projektet për mirëmbajtjen, konservimin, restaurimin e objekteve ekzistuese, brenda “Ansamblin arkitektonik urban” dhe në zonën mbrojtëse të tij, hartohen në varësi të vlerave historike-kulturore të objektit apo monumentit, për të cilët janë shpallur pasuri kulturore, bazuar në legjislacionin në fuqi për trashëgiminë kulturore dhe aktet nënligjore të tij, si dhe në kartat ndërkombëtare të restaurimit.
2. Projektet për rikonstruksionin/ rindërtimin/ ritrajtimin/ rijetëzimin e objekteve ekzistuese dhe ndërtimet e reja, brenda “Ansamblit arkitektonik urban”, hartohen, bazuar në studimet urbanistike dhe arkitektonike:
a) duke ruajtur karakteristikat tradicionale të ndërtesave të zonës, elementet origjinale të dukshme, të jashtme e të brendshme, tipologjinë, trajtimin arkitektonik dhe teknikën tradicionale, bazuar në dokumentacionin e qartë fotografik dhe grafik;
b) duke respektuar kushtet zhvillimore e vëllimore, trajtimin dhe elementet arkitektonike;
c) duke ruajtur sa më shumë trajtimin origjinal të pamjeve të jashtme, duke respektuar volumin ekzistues, ndërsa brendësia e tyre mund të ndryshojë, duke respektuar elemente të veçanta, me vlerë për trashëgiminë kulturore;
ç) duke respektuar kushtin, që lartësia nuk duhet të kalojë lartësinë e dy–tri kateve, ose 10.5 m deri në kornizën e çatisë;
d) duke përcaktuar materialin, madhësinë, ngjyrën e dyerve dhe dritareve, në harmoni me peizazhin kulturor të zonës;
dh) duke ruajtur origjinalitetin e ndërtimit të çative katër ujëse, me pjerrësi 25–30 gradë, mbuluar me tjegulla vendi të kuqe, në harmoni me peizazhin kulturor të zonës. 
3. Projektet për rikonstruksione dhe ndërtime të reja brenda zonës mbrojtëse duhet të jenë në harmoni me karakterin arkitektonik e urbanistik të zonës dhe të respektojnë kriteret e mëposhtme:
a) lartësia maksimale e ndërtimeve të reja apo rikonstruksioneve dhe përshtatjeve, përveç rasteve kur për to ka studime të veçanta, nuk duhet t’i kalojë 3–4 katet dhe lartësinë 12.5 m deri në kornizën e çatisë;
b) kompozimi arkitektonik i ndërtesave duhet t’i përshtatet karakterit arkitektonik e dekorativ të arkitekturës tradicionale, duke përdorur stilizime të elementeve morfologjike të saj, të kompozimeve vëllimore, ngjyrave etj.;
c) çatitë duhet të jenë katër ujëse, të kenë pjerrësi 25–30 gradë dhe të mbulohen me tjegulla vendi ngjyrë të kuqe. Mbulesat e tjera, si llamarina, pllaka të ndryshme dhe tjegulla me ngjyrë tjetër janë të ndaluara.
4. Projektet për rikonstruksionin dhe ndërtimet e reja të rrjetit rrugor, shesheve dhe linjave të infrastrukturës mbi dhe nëntokësore, brenda zonës mbrojtëse të “Ansamblit arkitektonik urban”, hartohen:
a) bazuar parashikimeve të planit të përgjithshëm vendor të Bashkisë Konispol;
b) duke mos cenuar vlerat e objekteve ekzistuese në mbrojtje;
c) duke mos krijuar kontrast me kompozimin urban dhe arkitektonik.

Neni 12
Studimi, projektimi dhe zbatimi i punimeve në “Ansamblin arkitektonik urban” dhe zonës mbrojtëse

1. Studimet arkitektoniko-urbanistike, të cilat hartohen për rehabilitimin e pjesëve të veçanta të “Ansamblit arkitektonik urban” dhe të cilat përcaktojnë objektet, ku kryhen ndërhyrje konservuese e restauruese, ritrajtime, rikonstruksione, rindërtime dhe rehabilitimi, hartohen nga Instituti Kombëtar i Trashëgimisë Kulturore (në vijim “IKTK”), Drejtoria Rajonale e Trashëgimisë Kulturore (në vijim “DRTK”), përgjegjëse për Konispolin ose/dhe nga persona fizikë apo juridikë të licencuar për projektim të veprimtarive ndërhyrëse në pasuritë kulturore materiale dhe miratohen në Këshillin Kombëtar të Trashëgimisë Kulturore Materiale (në vijim “KKTKM”). 
2. Projektet për mirëmbajtjen, konservimin, restaurimin e rijetëzimin në “Ansamblit arkitektonik urban” hartohen nga IKTK-ja, DRTK-ja përgjegjëse për Konispolin ose/dhe nga persona fizikë apo juridikë të licencuar për projektim të veprimtarive ndërhyrëse në pasuritë kulturore materiale. Projektet shqyrtohen dhe miratohen në KKTKM. Zbatimi i punimeve kryhet nga DRTK-ja përgjegjëse për Konispolin ose nga subjekte të licencuara për zbatim të veprimtarive ndërhyrëse në pasuritë kulturore materiale. Mbikëqyrja e punimeve dhe kolaudimi kryhen sipas legjislacionit në fuqi për trashëgiminë kulturore.
3. Projektet për rikonstruksionin/rindërtimin/ritrajtimin e objekteve ekzistuese dhe ndërtimet e reja brenda “Ansamblit arkitektonik urban” hartohen nga IKTK-ja, DRTK-ja përgjegjëse për Konispolin ose/dhe nga persona fizikë apo juridikë të licencuar për projektim të veprimtarive ndërhyrëse në pasuritë kulturore materiale. Projektet shqyrtohen dhe miratohen në KKTKM. Procedura e miratimit vijon sipas ligjit për planifikimin dhe zhvillimin e territorit. Zbatimi i punimeve kryhet nga DRTK-ja ose nga subjekte të licencuara për zbatim të veprimtarive ndërhyrëse në pasuritë kulturore materiale. Mbikëqyrja e punimeve dhe kolaudimi kryhen sipas legjislacionit në fuqi për trashëgiminë kulturore.
4. Projektet për rikonstruksionet, ndërhyrje integruese, përshtatjet në sheshe të lira dhe ndërtimet e reja në zonën mbrojtëse të “Ansamblit arkitektonik urban” hartohen nga persona të licencuar për këtë kategori projektesh, bazuar në planin e përgjithshëm vendor të Bashkisë Konispol apo në studimet urbanistike e arkitektonike. Projektet shqyrtohen dhe miratohen në KKTKM. Procedura e miratimit vijon sipas legjislacionit për planifikimin dhe zhvillimin e territorit. Zbatimi i punimeve të rikonstruksionit dhe i ndërtimeve të reja kryhet nga subjekte të licencuara në këtë kategori. Mbikëqyrja dhe kolaudimi kryhen nga subjekte të licencuara në këtë kategori dhe monitorohet nga DRTK-ja përgjegjëse për Konispolin.
5. Projektet për rikonstruksionin dhe ndërtimet e reja të rrjetit rrugor, shesheve dhe linjave të infrastrukturës mbi dhe nëntokësore në zonën mbrojtëse hartohen nga persona të licencuar, sipas legjislacionit në fuqi për planifikimin dhe zhvillimin e territorit. Projektet shqyrtohen dhe miratohen në KKTKM. Procedura e miratimit vijon sipas ligjit për planifikimit dhe zhvillimit të territorit. Zbatimi i punimeve, mbikëqyrja dhe kolaudimi kryhen sipas ligjit për planifikimit dhe zhvillimit të territorit. DRTK-ja përgjegjëse për Konispolin monitoron procesin e zbatimit të punimeve. 
6. Projektet për vendosjen e strukturave të përkohshme, fiksimin e flamujve, vendosjen e materialeve informuese dhe reklamuese në “Ansamblin arkitektonik urban” hartohen nga persona fizikë apo juridikë të licencuar për projektim. Projektet shqyrtohen dhe miratohen edhe në KKTKM. Procedura më pas vijon me urdhër të ministrit përgjegjës për trashëgiminë kulturore. Mbikëqyrja e punimeve kryhet nga DRTK-ja përgjegjëse për Konispolin.

Neni 13
Dispozita të fundit

Shtesat dhe ndryshimet në këtë plan bëhen me propozimin e ministrit përgjegjës për trashëgiminë kulturore dhe miratohen nga Këshilli i Ministrave. 

KOORDINATAT ZONA E MBROJTUR E ANSAMBLIT URBAN
	E
	N

	515794.7247
	4391711.607

	515778.1372
	4391730.167

	515773.3813
	4391730.012

	515760.0417
	4391762.414

	515744.1115
	4391751.897

	515744.6528
	4391745.014

	515733.9038
	4391736.972

	515722.9228
	4391738.054

	515708.2299
	4391734.188

	515705.678
	4391739.369

	515663.5325
	4391737.706

	515652.6288
	4391733.067

	515646.4423
	4391728.04

	515640.7972
	4391720.848

	515639.3279
	4391712.419

	515621.6964
	4391715.126

	515617.5205
	4391703.217

	515606.1528
	4391692.158

	515617.8298
	4391686.977

	515610.2514
	4391679.785

	515614.1179
	4391664.861

	515622.315
	4391645.218

	515626.4136
	4391635.088

	515613.8086
	4391634.237

	515609.4781
	4391617.611

	515599.193
	4391614.325

	515578.3909
	4391596.732

	515552.5624
	4391583.044

	515552.0984
	4391587.065

	515526.6564
	4391578.791

	515531.2963
	4391570.285

	515498.0439
	4391560.541

	515497.8893
	4391568.893

	515494.8733
	4391573.996

	515478.2472
	4391573.842

	515453.4239
	4391560.618

	515448.6293
	4391556.288

	515425.2754
	4391544.147

	515408.8812
	4391531.851

	515404.396
	4391532.779

	515391.4043
	4391548.168

	515364.0291
	4391524.659

	515357.0693
	4391508.497

	515310.8253
	4391512.982

	515303.4789
	4391531.619

	515286.5433
	4391535.486

	515274.1704
	4391541.672

	515235.5821
	4391529.222

	515224.6785
	4391541.904

	515168.2654
	4391520.406

	515127.2413
	4391517.777

	515127.1253
	4391474.974

	515098.7447
	4391475.438

	515099.1314
	4391468.092

	515100.7554
	4391467.396

	515100.9873
	4391455.641

	515107.0192
	4391443.578

	515110.6151
	4391430.509

	515110.3831
	4391414.965

	515144.4088
	4391412.104

	515148.198
	4391417.053

	515191.1168
	4391414.81

	515245.4032
	4391420.997

	515252.5177
	4391438.628

	515287.4713
	4391442.804

	515307.2681
	4391422.389

	515324.8996
	4391417.904

	515355.368
	4391415.429

	515388.4657
	4391412.336

	515393.8789
	4391418.058

	515390.3217
	4391463.993

	515490.8521
	4391492.915

	515496.188
	4391471.494

	515495.492
	4391454.945

	515521.5526
	4391452.471

	515523.1765
	4391462.292

	515529.0537
	4391461.518

	515536.0908
	4391485.568

	515547.3038
	4391482.862

	515553.9543
	4391476.907

	515557.2022
	4391479.305

	515567.8353
	4391474.007

	515572.1658
	4391483.287

	515577.0377
	4391489.01

	515583.4561
	4391486.767

	515592.6585
	4391503.857

	515574.0991
	4391515.225

	515583.5335
	4391529.454

	515565.3607
	4391551.338

	515628.6175
	4391581.343

	515651.5075
	4391584.668

	515687.2731
	4391616.799

	515695.3929
	4391614.866

	515716.9296
	4391637.408

	515726.4414
	4391657.243

	515733.2078
	4391672.942

	515737.8477
	4391679.592

	515761.4337
	4391697.688

	515769.2441
	4391698.384

	515774.7346
	4391694.981

	515794.7247
	4391711.607

